Kroget e voe da eilañ an dastumad e 1552 pa choulennas Cosimo Iañ de Medici digant al livour Cristofano dellAltissimo eilañ poltredoù ar Galleria universale degli uomini a oa gant eskob Como, Paolo Giovio. Eno, en e balez war lez Lenn Como, e oa mirdi personel an eskob, leun a boltredoù. Fellout a rae da Giovio ober ur mirdi da zerchel koun resis eus tud a bouez, ha nemet poltredoù eus tud en o bev ne choantae. Pa nhalle ket kaout avat e felle dezhañ lakaat ober poltredoù diwar pezhioù moneiz, delwennoù, pe poltredoù all. A-zevri e labouras, e skrivas da dud a-leizh, eus Europa pe Turki, da choulenn poltredoù. Hervez e lizhiri e varchatas, hag e prenas lod e-unan.